**Hristos, S-a născut pentru tine!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hristos, S-a născut pentru tine!

Hristos, S-a născut pentru tine,

Umil, într-un staul de-animale;

El Şi-a părăsit cerul Lui glorios

Şi din dragoste, a venit aici jos

Trasându-Şi, înspre tine o cale!

Şi-a lăsat tronul Lui de domnie,

Părăsindu-Şi mărirea cerească;

S-a dezbrăcat de gloria-I divină

Şi-a acceptat Prunc să devină,

Şi S-a născut ca fiinţă firească.

El a venit ca să-nfrunte în luptă,

În duh şi-n firea căzută păcatul,

Să-l biruiască prin viaţa Sa dată

Pe crucea de la Calvar înălţată,

Pe Lucifer, şi să-ţi fie Garantul!

A fost Cel ce S-a lăsat răstignit

Pe lemnul unei cruci la Calvar,

La care tu privind prin credinţă

Cum a-mplinit marea făgăduinţă

Vei avea izbavire,-n al Său har!

Şi vei putea ca astfel să cunoşti

Cât a costat pentru tine Iubirea

Când te aflai cu steagul în bernă,

Să poţi avea moştenirea eternă

Cu lumile, ce-şi trăiesc fericirea.

Integrat, în Universul cel infinit

Prin jertfa adusă preţ de salvare,

Vei contempla măreţele minuni,

Cu respect aduce-vei rugăciuni,

Şi te vei pleca-n sfântă-nchinare.

Flavius Laurian Duverna